3 Jaljäwi: Egiptot mistupkäna ukata Israel markan nayrïr apnaqir utjañapkama
Moisesax Egiptot Sinaí qulluruw israelitanakar irpäna, ukanwa Diosax kamachinakap churäna. Ukatxa, Moisesax 12 chachanakaruw Canaán uraqir uñaqaniñapatak khitäna. Ukampis tunkanix jan wali yatiyäwinakampiw kutt’anipxäna. Uk ist’asax Egiptor kutt’añwa jaqinakax amtapxäna. Ukham jan iyawsäwinïtapatxa Jehová Diosax 40 maraw wasaran israelitanakar sarnaqayäna.
Uk pasxipanxa, Josué tataruw ajllïna israelitanakar Canaán uraqiru irpantañapataki. Uka marka katuntañapatakixa, Jehová Diosax milagronak luräna. Jordán jawir sayt’ayäna, Jericó mark allthapïna, Intsa mayürpach sayt’ayäna, ukhamanakwa luräna. Suxta mar pasatatwa Canaán uraqxa cananeonakat aparapxäna.
Josué tatampi qalltasaxa, 356 maranakaw taripirinakax jan ukax juesanakax Israel mark apnaqapxäna. Barac, Gedeón, Jefté, Sansón ukat Samuel uka taripirinakampita yaqhanakampita yatiqañäni. Ukat Rahab, Débora, Jael, Rut, Noemí, Dalila uka warminakatsa yatiqarakiñäniwa. Aka KIMSA Jaljäwinxa 396 maranak sarnaqäwitwa parlaskañäni.
ayr_Latn ayr_Latn ayr_Latn ayr_Latn